Riigimetsa Majandamise Keskus

[info@rmk.ee](mailto:info@rmk.ee) 21.11.2022 nr TJ-JUH-4/65

**Taotlus**

Enefit Wind Purtse AS-le (registrikood 11119419) kuulub Pärnu maakonnas Põhja-Pärnumaa vallas Metsaküla külas kinnisasi registriosa nr 19535850. Kinnisasi koosneb 27 katastriüksusest, sihtotstarbega 100% tootmismaa.

Põhja-Pärnumaa Vallavolikogu (enne omavalitsuste haldusreformi - Vändra Vallavolikogu) on kehtestanud 05.07.2016 otsusega nr 11 „Tootsi Suursoo ala ja tuulepargi teemaplaneeringu osaline kehtestamine“ teemaplaneeringu, mille seletuskirja punktis *3.3 Tee maa-ala ja tehnovõrgud* on märgitud:

*Teemaplaneeringuga kavandatakse teede võrgustik olemasolevate teede rekonstrueerimise ja uute teede rajamisega tagamaks juurdepääs elektrituulikutele (ehitus- ja hooldusperioodil) ja alajaamale. Teede võrgustik peab tekitama otseühenduse Tootsi alevi ja Mõisaküla-Metsavere tee vahel. Teede ja tehnovõrkude rajamiseks eraldiseisvat maaüksust ei moodustata. Vajadusel võib elektrituulikute juurdepääsuteede osas (sh asukoht ja parameetrid) teha muudatusi tulenevalt elektrituulikute tarnimisel ja püstitamisel selgunud vajadustest, mida ei loeta teemaplaneeringu muudatuseks. Samuti ei ole planeeringulahenduse muudatuseks juurdepääsu tee ja veevõtukoha rajamine olemasolevale veekogule.*

Nimetatud teemaplaneeringus käsitletud teedevõrgustik läbib Keskkonnaministeeriumi valitsemisel, volitatud asutus Riigimetsa Majandamise Keskus, olevat kinnisasja Vändra metskond 84, registriosa nr 4568950 (katastritunnus 27601:005:0055, asukoht Metsavere küla, Põhja-Pärnumaa vald, sihtotstarve maatulundusmaa 100%, pindala 10.49 ha).

Tuginedes vajadusele tagada juurdepääs kavandatavale tuulepargile Mõisaküla-Metsavere teelt, soovime seada tee (maa-ala laius kogu ulatuses 20 meetrit) ehitamiseks, omamiseks, kasutamiseks ja majandamiseks vajaliku reaalservituudi vastavalt lisatud plaanil näidatud ala ulatuses Keskkonnaministeeriumi valitsemisel, volitatud asutus Riigimetsa Majandamise Keskus, olevale kinnisasjale Vändra metskond 84 (koormatava ala pindala 454 m2). Reaalservituudi soovime seada tähtajatult valitseva kinnisasja registriosa nr 19535850 kasuks.

Eeltoodust tulenevalt palume esitada ettepanek kinnisasja kasutamiseks andmise tasu ja tingimuste kohta tuuleparki teenindava tee kasutamist tagava reaalservituudi seadmiseks Keskkonnaministeeriumi valitsemisel, volitatud asutus Riigimetsa Majandamise Keskus, olevale kinnisasjale.

Lugupidamisega

(allkirjastatud digitaalselt)

Lauri Ulm

Enefit Wind Purtse AS

juhatuse liige

Lisa: Reaalservituudiga koormamise ala asendiplaan - 1 lehel

Mart Järvet

[mart.jarvet@energia.ee](mailto:mart.jarvet@energia.ee)